EELNÕU	
OTSUS	xx.xx.2025 nr 3-5.4/xx	
Projekteerimistingimused Pärnu linnas, Marksa külas, Mihkli-Kase  liitumiseks elektrivõrguga 	
03.03.2025 esitati Pärnu Linnavalitsuse planeerimisosakonnale taotlus nr 2511002/02121 projekteerimistingimuste saamiseks Pärnu linnas, Marksa külas, Mihkli-Kase kinnistul 0,4 kV elektrivõrguga liitumiseks.

Mihkli-Kase kinnistule (katastritunnus 15905:004:0374) kavandatakse liitumiskilp ja jaotuskilp.
Maakaabel on kavandatud läbi järgnevate kinnistute: 
Lindi-Liu-Järve tee (katastritunnus 15905:004:0295), 
Pilliroo (katastritunnus 159:004:0823), 
Kiigemäe tee L2 (katastritunnus 62401:001:0795), 
Alajaam paikneb Rummu kinnistul (katastritunnus 15905:004:0294).

Projekteerimisala asub Audru üldplaneeringu kohaselt detailplaneeringu koostamise kohustuseta alal. 
Üldplaneeringu kohaselt määratakse täpsem trasside paiknemine  projektide koostamise käigus.
Projekteerimistingimuste andmise aluseks on ehitusseadustiku § 26 projekteerimistingimused detailplaneeringu koostamise kohustuse puudumisel.
Ehitusseadustik § 83 lg 1 p 2 kohaselt on projekteerimistingimused nõutavad mitut kinnisasja läbiva uue elektripaigaldise rajamiseks.

Ehitusseadustiku § 31 lg 4 kohaselt on eelnõu esitatud kooskõlastamiseks asutusele, kelle seadusest tulenev pädevus on seotud projekteerimistingimuste taotluse esemega ja  
arvamuse avaldamiseks asutusele või isikule, kelle õigusi või huve võib taotletav ehitis või ehitamine puudutada.
Kui kooskõlastaja või arvamuse andja ei ole kümne päeva jooksul projekteerimistingimuste eelnõu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse projekteerimistingimuste eelnõu kooskõlastaja poolt vaikimisi kooskõlastatuks või eeldatakse, et arvamuse andja ei soovi projekteerimistingimuste eelnõu kohta arvamust avaldada, kui seaduses ei ole sätestatud teisiti.

Ehitusseadustiku § 26 lg 2 p 1, § 28 lg 1, § 83 lg 1 p 2 ning Pärnu Linnavolikogu 01. veebruari 2018 määrusega nr 4 kehtestatud „Planeerimise ja ehitusalase tegevuse korraldamine Pärnu linnas“ § 6 punkti 1 alusel annab Pärnu Linnavalitsuse planeerimisosakond järgmised projekteerimistingimused, mis on ehitusprojekti koostamise aluseks.

1.	Projekteerimise lähtematerjal 
1.1. Projekti koostamisel lähtuda kehtivatest normidest (EPN), standarditest (EVS) ja Eesti Vabariigi õigusaktidest. 
1.2. Kehtiv üldplaneering: Audru Vallavolikogu 13.05.2010 määrus nr 19 „Audru valla üldplaneering”.
1.3. Mihkli-Kase kinnistu (katastritunnus 15905:004:0374), sihtotstarve on maatulundusmaa 100%,  kinnistu suurus on  2632 m2,  kinnistu on hoonestamata, kehtiv detailplaneering puudub. Audru osavalla üldplaneeringu järgne juhtfunktsioon on elamumaa (EV).

2.	Nõuded projekteerimiseks 
2.1. Projekteerimisala vt lisa 1 asendiskeem.
Asendiplaan on näitlik, projekteerimise käigus võib täpsustuda. 
2.2	Enne projekteerimistööde kavandamist taotleda vajadusel trasside valdajatelt tehnilised tingimused.
2.3. Rajatis kavandada ja tööd kaitsevööndites planeerida kitsendusi arvestades.
2.4. Maakaabli paigaldamine Kiigemäe teega L2 ristumisel planeerida kinnisel meetodil.
2.5.	Tööde lõppemisel tuleb projektialas taastada töödele eelnenud olukord, kui kinnistu omanikega ei ole kokku lepitud teisiti.

3.	Ehitusprojekti koostamisse  tuleb kaasata:  
3.1. Kaitsevööndisse jäävate trasside valdajad.
3.2. Projekteerimisalasse jäävate kinnistu omanikud.
3.3. Transpordiamet.
3.4. Elektrilevi OÜ.

4.    Muud nõuded 
4.1.	Projekteerimisel ja tööde teostamisel järgida kõiki kehtivaid õigusakte.
4.2. Projekteerimisel järgida projekteerimisala suhtes kehtestatud planeeringuid.
4.3. Ehitusprojekt vormistada mitte vanemale kui kahe aasta vanusele maa-ala topograafilisele plaanile, mille mõõtkava on 1:500. Enne topogeodeetilise uuringu teostamist peab vastavat pädevust omav isik taotlema Pärnu Linnavalitsuse planeerimisosakonnalt mõõdistusloa (mõõdistustööde spetsialist tel 5561 5961).
4.4. Projekteeritavad rajatised siduda L-EST97 tasapinnaliste ristkoordinaatide süsteemis ja  EH2000 kõrgussüsteemis. Täiendavad sidemed anda joonmõõtudega kas olemasolevatest hoonetest või krundi piirist
4.5. Ehitusprojekt peab vastama majandus- ja taristuministri 21.07.2015 määrusele nr 97 „Nõuded ehitusprojektile“. Kõiki projekteerimistingimuste nõudeid käsitleda ehitusprojektis.
4.6. Projekti koostamisel juhinduda Transpordiameti juhendist: „Nõuded tehnovõrkude teemaale  paigaldamise kavandamisel“. 
4.7. Kaevetöödel ja katendite taastamisel lähtuda Pärnu Linnavolikogu 19. veebruar 2009   määrus nr 3 „Pärnu linna kaevetööde eeskiri“ nõuetest.
4.8. Juhul kui ehitustegevuse käigus on vajalik teostada puude raiet tuleb koos ehitusprojekti esitamisega taotleda Pärnu Linnavalitsuse linnamajanduse osakonnast raieluba.
4.9. Kooskõlastamiseks esitatava ehitusprojekti asendiplaan, sidumisjoonis, vertikaalplaneerimine ja insenerkommunikatsioonide projektjoonised esitada tekst .doc- või .rtf-formaadis ja graafiline osa .dwg- või .dgn-formaadis failidena lisaks paberkandjale digitaalsel andmekandjal. Väljastatud projekteerimistingimused ja muu projektiga seonduv informatsioon lisada projekti kausta.
4.10. Ehitusloa taotlemiseks esitatav projekt esitada elektrooniliselt Ehitisregistri kaudu või Suur-Sepa 16 I korruse infolauda või vastuvõtuaegadel planeerimisosakonda kab. 325.

5.    Käesolevad projekteerimistingimused kehtivad viis aastat (Ehitusseadustik § 33 lg 1). 
6.	Projekteerimistingimuste väljastamise otsust on võimalik vaidlustada 30  päeva jooksul teatavaks tegemisest, esitades kaebuse halduskohtule halduskohtumenetluse seadustikus sätestatud korras või vaide Pärnu Linnavalitsusele haldusmenetluse seaduses sätestatud korras.
7.	  Otsus jõustub teatavaks tegemisest taotlejale.

Kaido Koppel
osakonna juhataja

Lisa 1 : Asendiskeem

Ivar Vainomäe
+372 5125 917 | ivar.vainomae@parnu.ee